मंत्रिमंडल विस्तार: आगरा के सांसद एसपी सिंह बघेल बने केंद्रीय राज्यमंत्री, पढ़ें इनकी रोचक राजनीतिक कहानी - RNI News\nमंत्रिमंडल विस्तार: आगरा के सांसद एसपी सिंह बघेल बने केंद्रीय राज्यमंत्री, पढ़ें इनकी रोचक राजनीतिक कहानी\nआगरा: पीएम नरेंद्र मोदी के मंत्रीमंडल विस्तार में आगरा के सांसद प्रो. एसपी सिंह बघेल का नाम भी सम्मिलित है। राज्यसभा सदस्य, उप्र सरकार में कैबिनेट मंत्री रहे चुके सांसद प्रो. बघेल को पीएमओ से निमंत्रण मिल गया है। वे दिल्ली में चल रही बैठक में मौजूद हैं। बघेल समाज में मजबूत पकड़ रखने वाले प्रो. एसपी सिंह के नाम पर मुहर लगाकर आगामी विधानसभा चुनाव के लिए राजनीतिक समीकरण साधने का भी प्रयास है।\nसांसद एसपी सिंह बघेल को केंद्रीय मंत्री बनाए जाने के बाद आगरा में उत्साह दिखाई देने लगा। आगरा कैंट अटल चौक पर भाजपाइयों प्रोफेसर एसपी सिंह बघेल को मंत्री बनाए जाने के बाद लोग जश्न मना रहे है।\nउप्र के औरैया जिले के निवासी सांसद प्रो. बघेल खादी से पहले खाकी भी पहन चुके हैं। वे लंबे समय तक सब इंस्पेक्टर भी रहे और पूर्व मुख्यमंत्री मुलायम सिंह यादव की सुरक्षा में तैनात रहे। वर्ष 1998 में मुलायम सिंह यादव ने उन्हें जलेसर विधानसभा सीट से मैदान में उतारा और सफलता भी मिली। इसके बाद प्रो. बघेल ने मुड़कर नहीं देखा। बसपा ने उन्हें राज्यसभा सदस्य बनाया तो वे सांसद भी चुने गए।\nवर्ष 2014 के लोकसभा चुनाव से पहले उन्होंने भाजपा का दामन थामा। गृहमंत्री अमित शाह के करीबी कहे जाने वाले प्रो. बघेल को भाजपा ने ज्वाइन करते ही पिछड़ा वर्ग मोर्चा का राष्ट्रीय अध्यक्ष बना दिया। वर्ष 2017 के विधानसभा चुनाव में उन्हें टूंडला विधानसभा सीट से मैदान में उतारा गया। जीत हासिल कर वे सीएम योगी आदित्यनाथ की कैबिनेट का हिस्सा भी बने।\nवर्ष 2019 के लोकसभा चुनाव में आगरा में घमासान मचा था। तत्कालीन आगरा सांसद रामशंकर कठेरिया और फतेहपुर सीकरी सांसद चौधरी बाबूलाल में वाक युद्ध छिड़ा था। टिकट निर्धारण से पहले भाजपा के शीर्ष नेतृत्व ने आगरा में दो दिन का डेरा डाला था। इसके बाद मौजूदा सांसद कठेरिया का टिकट काट प्रो. बघेल को आगरा लोकसभा सीट से मैदान में उतारा गया था। चुनाव से पहले उनके मोदी मंत्रीमंडल में सम्मिलित होने की पूरी उम्मीद थी, लेकिन ऐसा नहीं हो सका था। मंत्रीमंडल विस्तार में उन्होंने अपनी जगह बना ही ली है।\nbjp cabinet reshuffle cabinet expansion 2021 cabinet minister reshuffle cabinet reshuffle today modi cabinet expansion 2021 Modi cabinet reshuffle modi government cabinet reshuffle pm modi 2.0 cabinet reshuffle pm modi cabinet expansion reshuffle in modi cabinet union cabinet expansion union cabinet expansion 2021 union cabinet reshuffle मोदी मंत्रिमंडल विस्तार


टेस्ट में रचा इतिहास, अब ODI में कंगारुओं को धूल चटाने उतरेगी भारतीय टीम - News Way: Uttarakhand, Uttar Pardesh, Delhi News Portal\nटेस्ट में रचा इतिहास, अब ODI में कंगारुओं को धूल चटाने उतरेगी भारतीय टीम\nटेस्ट सीरीज में इतिहास रचने वाली भारतीय क्रिकेट टीम शनिवार से ऑस्ट्रेलिया के खिलाफ शुरू हो रही तीन मैचों की वनडे सीरीज में अपने उसी फॉर्म को जारी रखने के इरादे से उतरेगी. सीरीज का पहला मैच सिडनी क्रिकेट ग्राउंड (SCG) पर खेला जाएगा. टेस्ट सीरीज में जीत की खुशी से लबरेज भारतीय कप्तान विराट कोहली वनडे सीरीज की शुरुआत भी जीत के साथ करना चाहेंगे और इसमें वह किसी भी तरह की कसर छोड़ने के मूड में नहीं होंगे. मेहमानों को हालांकि अपने अतिउत्साह से बचना होगा. जीत के बाद भारतीय कप्तान और कोच रवि शास्त्री ने जो बयान दिए हैं, उनसे वह कई दिग्गजों के निशाने पर हैं. ऐतिहासिक जीत के बाद अगर भारतीय टीम मैदान पर अतिउत्साह दिखाती है, तो नुकसान उसे उठाना पड़ सकता है.\nकोहली की कप्तानी में भारत ने 71 साल बाद ऑस्ट्रेलिया में सीरीज जीती है, लेकिन जो ऑस्ट्रेलियाई टीम टेस्ट में थी उसके मुकाबले मेजबान सीमित ओवरों में ज्यादा बेहतर हैं. ऐसे में भारत को सतर्क रहकर मैदान पर उतरना होगा. टेस्ट में भारत की जीत में बल्लेबाजों और गेंदबाजों के संयुक्त प्रदर्शन का अहम योगदान था. वनडे सीरीज में भारतीय गेंदबाज एक बार फिर बड़ी भूमिका में होंगे और उन्हीं के कंधों पर टीम को जीत दिलाने की जिम्मेदारी होगी. तेज गेंदबाजी में टीम की जिम्मेदारी मोहम्मद शमी, भुवनेश्वर कुमार, खलील अहमद और हार्दिक पंड्या पर होगी.\nजसप्रीत बुमराह को टीम प्रबंधन ने वनडे सीरीज में आराम देने का फैसला किया और उनके स्थान पर युवा मोहम्मद सिराज को ऑस्ट्रेलिया भेजा है. बुमराह ने टेस्ट में शानदार प्रदर्शन किया था और टीम के लिए सबसे ज्यादा विकेट लिए थे. वनडे में वह नहीं हैं, इसलिए शमी और भुवनेश्वर के कंधों पर भार बढ़ गया है. शमी ने टेस्ट में बुमराह के बाद सबसे ज्यादा विकेट लेने वाले गेंदबाज थे. तेज गेंदबाजों के अलावा भारतीय स्पिनर इस सीरीज में भी बड़ा रोल निभाएंगे. मध्य ओवरों में कुलदीप यादव और युजवेंद्र चहल ने लगातार अच्छा प्रदर्शन किया है.\nइन दोनों ने बीते तकीरबन एक साल में हर जगह टीम को सफलता दिलाई है. दक्षिण अफ्रीका में वनडे सीरीज में जीत और इंग्लैंड में सीमित ओवरों में भी इन दोनों ने शानदार प्रदर्शन किया था. वहीं बल्लेबाजी की बात की जाए तो कोहली और उप-कप्तान रोहित शर्मा को बड़ी जिम्मेदारी निभानी है. अंबति रायडू ने हाल ही में जो प्रदर्शन किया है उससे भारत की नंबर-4 की चिंता को लगभग खत्म कर दिया है. यह सीरीज विश्व कप से पहले रायडू के लिए नंबर-4 पर अपने दावे को और मजबूत करने वाली साबित होगी.\nनिचले क्रम में केदार जाधव, महेंद्र सिंह धोनी और हार्दिक पंड्या टीम के लिए अहम योगदान देंगे. ऑस्ट्रेलिया ने वनडे सीरीज के लिए जो टीम चुनी है उसमें टेस्ट टीम के सात सदस्य ही हैं जिनमें से छह ने ही टेस्ट में मैदान पर कदम रखा था. टीम की कमान मौजूदा समय में ऑस्ट्रेलिया के सर्वश्रेष्ठ बल्लेबाज एरॉन फिंच के हाथों में है. फिंच का बल्ला लाल गेंद पर अपने प्रहार दिखाने में बेशक नाकाम रहा हो, लेकिन सफेद गेंद पर उनके बल्ले का जोर अगर चल गया तो भारत के लिए परेशानी खड़ी होना निश्चित है.\nवनडे में फिंच के अलावा ग्लेन मैक्सेवल, मिशेल मार्श, एलेक्स केरी पर मेजबान टीम का भार होगा. भारत के मजबूत गेंदबाजी क्रम के इन सभी के लिए समस्याएं बड़ी हैं और इससे पार पाना ऑस्ट्रेलिया के लिए सिरदर्दी होगी. ऑस्ट्रेलिया के लिए जो खिलाड़ी छुपे रुस्तम साबित हो सकेत हैं वो हैं मार्कस स्टोइनिस और बिलि स्टानलेक. इन दोनों को भारत किसी भी तरह से हल्के में नहीं ले सकता. वहीं गेंदबाजी की बात की जाए तो ऑस्ट्रेलिया ने मिशेल स्टार्क, जोश हेजलवुड और पैट कमिंस, तीनों को इस सीरीज में आराम दिया है.\nऐसे में लंबे अंतराल बाद वापसी कर रहे पीटर सिडल के पास विश्व कप के लिए टीम में अपनी जगह पक्की करने का यह अच्छा मौका है. सिडल के अलावा मिशेल मार्श, स्टानलेक, जेसन बेहेनडोर्फ को मजबूत भरातीय बल्लेबाजी क्रम को रोकने की चुनौती उठानी पड़ेगी. स्पिन में मेजबान टीम के पास ऑफ स्पिनर नाथन लियोन और लेग स्पिनर एडम जाम्पा के रूप में दो विकल्प हैं. लियोन ने टेस्ट में ऑस्ट्रेलिया के लिए अच्छा किया है, लेकिन वनडे में उन्हें अपने आप को साबित करना होगा. लियोन वनडे टीम के नियमित सदस्य नहीं हैं. उन्होंने अपना आखिरी वनडे पिछले साल जून में इंग्लैंड के खिलाफ खेला था\nविराट कोहली (कप्तान), रोहित शर्मा (उप-कप्तान), लोकेश राहुल, शिखर धवन, अंबति रायडू, दिनेश कार्तिक, केदार जाधव, महेंद्र सिंह धोनी (विकेटकीपर), हार्दिक पंड्या, कुलदीप यादव, युजवेंद्र चहल, रवींद्र जडेजा, भुवनेश्वर कुमार, जसप्रीत बुमराह, खलील अहमद और मोहम्मद शमी.\nएरॉन फिंच (कप्तान), उस्मान ख्वाजा, शॉन मार्श, पीटर हैंड्सकॉम्ब, ग्लेन मैक्सवेल, मार्कस स्टोइनिस, मिशेल मार्श, एलेक्स केरी (विकेटकीपर), झाए रिचर्डसन, बिलि स्टानलेक, जेहन बेहेरेनडोर्फ, पीटर सिडल, नाथन लियोन, एडम जाम्पा, एश्टन टर्नर.\n← कांस्टेबल योगेश भट्ट ने पेश की ईमानदारी की मिसाल, पैंसों से भरा पर्स इस तरह लौटाया\nकपिल शर्मा शो के आते ही सुनील ग्रोवर का शो ‘कानपुरवाले खुराना..’ हुआ बंद, वजह हैं सलमान खान →\nगंगोत्री, यमुनोत्री, केदारनाथ और बद्रीनाथ के कपाट बन्द होने की तिथियां घोषित